Jean Baptiste Alphonse Dechauffour de Boisduval

Jean Baptiste Alphonse Dechauffour de Boisduval (* 17. jún 1799, Ticheville, Francúzsko — † 30. december 1879, Тicheville) bol francúzsky entomológ — koleopterológ, ale hlavne lepidopterológ, lekár a botanik.

Žvotopis 
V roku 1828 ukončil štúdium medicíny ako lekár. Počas svojho života popísal veľa nových druhov hmyzu, hlavne z radov motýľov (Lepidoptera) a chrobákov (Coleoptera). Ako jeden z najvýznamnejších lepidopterológov Francúzska tej doby stál pri zrode Francúzskej entomologickej spoločnosti (Société Entomologique de France). Spočiatku, v začiatkoch svojej entomologickej kariéry, sa zaoberal hlavne chrobákmi (Coleoptera) a spolupracoval s viacerými významnými francúzskymi entomológmi, akými boli napr.: Lacordaire a Latreille. Bol kurátor entomologického kabinetu grófa Dejeana a správcom jeho zbierok v Paríži. Popisy nových druhov pochádzali zo zbierok, ktoré nazbierali viacerí významní entomológovia a cestovatelia tej doby, počas svojich vedecko-výskumných expedícií. Patril k najvýznamnejším lepidopterológom sveta a tiež k zakladajúcim členom Société entomologique de France. V rokoch 1838, 1853 a 1858 bol prezidentom tejto entomologickej spoločnosti.

Napísal veľa známych prác s entomologickým obsahom. V civilnom živote pracoval ako lekár v Ticheville, kde aj zomrel. Pôsobil tu takmer po celý svoj život.

Boisduvalom popísaný materiál sa t. č. zväčša nenachádza v Paríži. Chrobáky z čeľade Elateridae sa dnes nachádzajú v British Natural History Museum v Londýne a typový materiál z čeľade Curculionidae je v Naturhistorischen Museum v Bruseli. Motýle odkúpil Charles Oberthür. Lišaje (Sphingidae) sa dnes nachádzajú v Carnegie Museum v Pittsburghu v Pennsylvanii.

Bibliografia 
 Boisduval, J.B.A.D. et Dejean, ?: (1829—1840), Iconographie et histoire naturelle des Coléoptères d'Europe I. - V. Paríž, 265 tab.
 Boisduval, J.B.A.D.: 1840, Genera et Index methodicus europaeorum Lepidopterorum. Paríž.
 Boisduval, J.B.A.D. et Rambur, ?: 1844, Collection iconographique et historique des chenilles d'Europe. Paríž.
 Boisduval, J.B.A.D.: Icones historiques des Lépidoptères d'Europe nouveaux ou peu connus.
 Boisduval, J.B.A.D.: Lépidoptères de Madagascar.
 Boisduval, J.B.A.D.: Lépidoptères d'Odessa et du Caucase.
 Boisduval, J.B.A.D.: Faune entomologique de Madagascar, Bourbon et Maurice.
 Boisduval, J.B.A.D.: Jean Baptiste Alphonse DeChauffour Boisduval and John Eatton Le Conte, (1829-1837),  Histoire général et iconographie des lepidoptérès et des chenilles de l’Amerique septentrionale (in English, General history and illustrations of the Lepidoptera and caterpillars of Northern America) published in Paris. The work was not completed until 1837. 
 Boisduval, J.B.A.D.: Jules Dumont d'Urville Ed. Voyage de l'Astrolabe. Faune entomologique de l'Océanie par le Dr Boisduval. Tome 1 : Lepidoptéres (1832); Tome 2 Coléoptères, Hémiptères, Orthoptères Névroptères, Hyménoptères et Diptères (1835).

Externé odkazy 
 Boisduval Watercolours
 Boisduval's major works Online at Gallica

Francúzski entomológovia
Lepidopterológovia
Koleopterológovia